Әлеуметтік әмиян: Балалар мектепте жеңілдікпен тамақтанып, тегін дәрі-дәрмек алады
DATE: 09:16, 30 Шілде 2024 | GMT +5
TITLE: Әлеуметтік әмиян: Балалар мектепте жеңілдікпен тамақтанып, тегін дәрі-дәрмек алады
URL: https://kaz.inform.kz/news/mektepte-zhenldkpen-tamaktanu-zhane-tegn-dar-darmek-aleumettk-amiyan-kalay-zhuzege-asip-zhatir-c769e5/
META: DATE: 09:16, 30 Шілде 2024 | GMT +5
TOTAL WORDS: 195
AUTHOR(S):
TEXT: Жоба қазақстандықтарға көрсетілетін мемлекеттік қолдау шараларының қолжетімділігі мен ашықтығын қамтамасыз етуге бағытталған. Пилоттық режимде 2023 жылдың соңынан бері елімізде азаматтардың жекелеген санаттарын дәрі-дәрмекпен қамтамасыз ету, мектептерде тегін және жеңілдікпен тамақтандыру сияқты қызметтер іске асырылуда. Дәрі-дәрмекпен қамтамасыз ету бойынша 43 ұйым қосылды, 30 мың рецепт іске асырылды; мектепте тегін және жеңілдікпен тамақтандыруға — 93 ұйымға 27 мың түскі ас таратылды. «Әлеуметтік әмиянды» әзірлеушілер аталған пилоттық жобаның сәтті тәжірибесін таратуға ниетті. «Әлеуметтік әмиян» азаматтардың EGOV қосымшасында мемлекет тарапынан көрсетілетін барлық қолдау құралдары мен шараларын жинақтау арқылы азаматтарға мемлекеттік қолдау шараларын алуды жеңілдету үшін жасалған. Аталған жоба арқылы мемлекеттік көмек алу және оның жүргізілу тарихын қадағалау ыңғайлы. Ваучерлер жекелендірілген түрде жазылады, бұл кез келген заңсыз тіркеулердің мүмкіндігін шектейді. Жыл соңына дейін аталған өнім еліміздің барлық азаматтарына ыстық тамақ пен дәрі-дәрмек бойынша қолжетімді болады деп жоспарланып отыр», — деді BTS Digital ЖШС бас директоры Нұртай Әбілғалиев. Бұдан басқа, «Әлеуметтік әмиян» шеңберінде ақшалай қаражатты монетизациялау, мүгедектігі бар адамдар үшін техникалық оңалту құралдарын сатып алу; халықтың әлеуметтік осал топтарына ӘМАТ тізбесінен азық-түлік сатып алуда атаулы көмек көрсету; әлеуметтік осал санаттағы тұтынушылар үшін тауарлы газға ваучерлер мен ЖЖМ бағасының өсуін өтеу үшін ваучерлер ұсыну бойынша пилоттық жобаны іске қосу қосымша пысықталып жатыр
